open-index/open-wikipedia-markdown huggingface dataset:
Lars Hiertafjellet

**Lars Hiertafjellet** er et fjell i Nordenskiöld Land på Spitsbergen, Svalbard. Det har en høyde på 878 moh og ligger mellom de øvre delene Longyearbreen og Larsbreen, rundt 7 kilometer sør-sørvest for Longyearbyen.

Fjellet er oppkalt etter den svenske forleggeren og politikeren Lars Johan Hierta (1801–1872). Han var en betydelig støttespiller for forskning og hans stiftelser ga store beløp til den svenske utforskningen av Spitsbergen.

## Referanser
Mmegi

***Mmegi*** er ei engelskspråklig riksavis i Botswana, grunnlagt i 1984. Avisa gis ut av Dikgang Publishing House i hovedstaden Gaborone. Per 2006 var *Mmegi* Botswanas eneste uavhengige avis gitt ut daglig.

Ordet *mmegi* er setswana for «journalisten». Avisa går under slagordet *«News we need to know»* («Nyheter vi må ha»), og het fram til 1989 «Mmegi wa Dikgang / The Reporter».

## Eksterne lenker
* Nettstedet til Mmegi
Johan Hendrik Caspar Kern

**Johan Hendrik Caspar Kern** (født 6. april 1833 i Purworejo, Indonesia, død 4. juli 1917 i Utrecht, Nederland) var en nederlandsk språkforsker og orientalist. I litteraturen er han vanligvis referert til som **H. Kern** eller **Hendrik Kern**.

Kern studerte 1850–55 i Utrecht og Leiden, der han publiserte en avhandling om den greske historieskrivningen om perserne, og deltok i 1855 i Berlin i forelesninger av indologen Albrecht Weber og germanisten Jacob Grimm. Fra 1857 var han medarbeider i den i St. Petersburg utgitte store sanskritordboken og etter å ha undervist i noen år i gresk ved Atheneum i Maastricht, dro han til London og studerte de gamle håndskriftene i British Museum, før han i 1863–65 var anglo-sanskritprofessor i Benares i Britisk India. I 1865 tiltrådte han det da nyopprettede professoratet i sanskrit og sammenlignende språkvitenskap i Leiden og virket der til 1903.

## Referanser


## Eksterne lenker
*
Gilgul

**Gilgul/Gilgul neshamot/Gilgulei Ha Neshamot** (Heb. גלגול הנשמות, Flertall: גלגולים Gilgulim) er et jødisk, kabbalistisk begrep for reinkarnasjon. Begrepet blir flere steder brukt i Jødenes Tanakha, som grovt sagt samsvarer med det gamle testamentet. På hebraisk betyr gilgul "syklus" og nesjamot er flertall for "sjeler". Sjelene inkarnerer, eller reiser syklisk gjennom livene, og knytter seg til de forskjellige menneskekropper gjennom tidene. hvilke kropper sjelene forbinder seg med avhenger av hva de særlige oppgavene man har er i den fysiske verden, åndelig utviklingsnivå i det forgangne og så videre. Begrepet relaterer seg til ytterligere utviklingsprosesser som oppfattet i Kabbalah, som innbefatter den kosmiske tikkun, den messianske gjenopprettelsen, og den historiske dynamikken mellom oppadstigende lys og nedstigende kar fra generasjon til generasjon. Den esoteriske forklaringen av gilgul ble i særlig grad gjort kjent, og artikulert av Isaac Luria på 1500-tallet.
Rød Front (avis)

***Rød Front*** var en norsk avis, utgitt på Hamar fra 15. mars 1932 til 26. oktober 1934. Den var organ for Hedmark distrikt av Norges Kommunistiske Parti.

Avisen kom ukentlig, opprinnelig som en firesiders trykksak i et nokså lite avisformat à la tabloid. Fra desember 1932 ble formatet større og avisen fyldigere. 

I avisens levetid ble det med vekslende hell gjennomført kampanjer blant NKP-medlemmene og leserne for å skaffe abonnenter og midler til driften. Om responsen uteble gikk redaksjonen ikke av veien for å refse grasrota: «Nu må vi konkret stille det spørsmål om avdelingene føler noe ansvar for avisen og dens fremtid. Hvis dere det ikke gjør, så er det jo bare fortsatt å gi fanden i det hele.»

Fra november 1933 til januar 1934 gjennomførte man en egen «nyttårs-kampanje», og etter to års drift klarte man i april 1934 å trappe opp til to utgaver ukentlig. 

Redaktør for avisen var Ole Engeli.

## Referanser
Sannheten

***Sannheten*** var en norsk lokalavis, utgitt i Skien fra 25. august 1933 til 12. oktober 1933. Den var organ for Norges Kommunistiske Parti.

Avisen kom  ukentlig, hver fredag. Den var på fire sider, i stort, seksspaltet format.

Redaktør for avisen i den korte tiden den kom ut var Syvert Larsen.

## Referanser
Breifonn

**Breifonn** (også skrevet *Breidfonn*) er en isbre på grensa mellom kommunene Suldal i Rogaland og Ullensvang i Vestland. Den er den sørligste breen i Norge og også en av våre minste. I 1981 var den på 2,6&nbsp;km², men var redusert til  i 2006. Den har heller ikke lenger noen hvelvet overflate, hvilket viser at tilskuddet av snø om vinteren er mindre enn avsmeltingen. Breen er i ferd med å forsvinne.

Breen kan nås eksempelvis fra Blåbergdalen.

Øst for breen ligger fjelltoppen Breifonn som tidligere lå under breflaten, men som nå er isfri.

Breifonn statsalmenning ble opprettet 2. september 1931, ved en kjennelse av Høyfjellskommisjonen. Den delen av statsalmenningen som ligger i Ullensvang forvaltes av Røldal fjellstyre, mens Suldal fjellstyre forvalter delen i Suldal.  

## Se også
* Fjell i Rogaland

## Referanser
VM i freestyle 2013 – Slopestyle menn

**VM i freestyle 2013 - Slopestyle menn** 12 utøvere kjørte finalen. Alle kjørte 2 omganger og den beste omgangen var den som telte.
Fritt Fram (illegal avis)

***Fritt Fram*** var en av de illegale avisene som ble utgitt under den tyske okkupasjonen av Norge under andre verdenskrig.

Avisen ble startet av motstandfolk fra NKP, etter at den illegale Notodden-avisen *[[Fronten (illegal avis)|Fronten]]* hadde opphørt. De som sto i spissen for *Fronten* mente det var for risikabelt å fortsette driften, mens kommunistene ønsket å fortsette det illegale avisarbeidet.

*Fritt Fram* kom jevnlig, og ble spredt i Rjukan-distriktret, i Nedre Telemark og i Drammens-området. Redaktør for avisen var Martin Gunnar Knutsen, og da han ble arrestert Arne Emil Åsland.

Da avisen fikk problemer med utgivelsen på Notodden flyttet kommunistene den til Drammen. Der ble det bygd opp transportapparat, redaksjon og skaffet mulighet for å produsere avisen. Knutsen levde i dekning og skjøttet redaktørjobben samtidig som han var studieleder for Buskerud. Andre som ble knyttet til avisen var Thor Martinsen, Else Strømsvåg, Knut Simensen, Eva Magnussen, Åse Nicolaysen og Gunnar Nicolaysen. Avisen ble nå brakt til Notodden av jernbanemannen Arild Nygård, som også fungerte som kurer for Knutsen og NKP.

Knutsen ble til slutt arrestert i desember 1944. Han ble utsatt for harde forhør og tortur, før han endte på Grini med en dødsdom hengende over seg. Takket være frigjøringen overlevde han krigen.

## Referanser
Argaios II av Makedonia

**Argaios II** (gresk: Ἀργαῖος Βʹ), antagelig en sønn av Pausanias, var et kongsemne for den makedonske trone, som med støtte fra illyrere forviste Amyntas III fra tronen i 393 f.Kr. og klarte å holde på tronen i bortimot et år. Amyntas III skaffe seg hjelp fra Thessalia, angrep og klarte å forvise Argaios II og gjenvant en del av sitt kongerike.

Det er muligens den samme Argaios som trettifem år senere i 359 f.Kr. igjen opptrer som en kongsemne til tronen. Han hadde klart å overtale Athen til støtte hans krav til tronen i Makedonia, men Filip II, som nettopp hadde overtatt kongedømmet overtalte athenerne til å holde seg inaktive.

Med støtte av en styrke leiesoldater, en del makedonere i eksil og et antall athenske soldater (som fikk tillatelse av deres general Manlias til å delta), gjorde Argaios et forsøk på å erobre den gamle makedonske hovedstaden Aigai, men ble slått tilbake. Da han trakk seg tilbake til Methone ble han avskåret av Filip II og hans styrker og beseiret. Argaios ble enten drept i slaget eller henrettet etterpå.

## Referanser


## Litteratur
* Diodorus Siculus, 14, 92; 16, 2 - 3.
Elliott Cresson-medaljen

**Elliott Cresson-medaljen** (*Elliott Cresson Medal*), også kjent som **Elliott Cressons gullmedalje**, var den høyeste pris tildelt fra Franklin Institute. Prisen ble etablert i 1848 på et fond på 1000 USD establert av Elliott Cresson, et livslangt medlem av Franklin Institute. Den første prisen ble derimot ikke delt ut før i 1875, 21 år etter Cressons død. Det ble tildelt 268 medaljer frem til 1998, hvorpå Franklin Institute lot prisen inngå i Benjamin Franklin Medal.

I statuttene til Elliott Cresson-medaljen skulle prisen gå til vitenskapelige funn, oppfinnelse av, eller forbedring av nyttige maskiner, eller en ny prosess i produksjon, eller ny kombinasjon av materialer i produksjon, eller for oppfinnsomhet, ferdigheter eller perfeksjon i utførelse.

## Referanser




## Litteratur
* Franklin Institute. *Journal of the Franklin Institute*, Pergamon Press, 1898, page 210. "The Econometer: A Gas Balance for Indicating Continuously the Proportion of Carbonic Acid Gas in the Flow of Furnace Gases"

## Eksterne lenker
*
Lang natts ferd mot dag

***Lang natts ferd mot dag*** er et musikkalbum med Hjerterknekt, utgitt den 9. september 2011.

## Sporliste
# «Hvor er du»
# «En ny sjans'»
# «Min morgendag»
# «Med din hånd i min»
# «Blod på tann»
# «Hele veien ned»
# «Det beste for deg»
# «Gi meg et tegn»
# «Kristina»
# «Såra soldat»
# «Våge elske»
# «Farger»

## Referanser


## Eksterne lenker
*
Ptolemaios fra Aloros

**Ptolemaios fra Aloros** (gresk: Πτολεμαῖος) var regent og tilstedeværende konge av Makedonia i årene 368–365 f.Kr. Han var en adelsmann fra byen Aloros i makedonske Bottiaia og ble regent for den umyndige kongen Aleksander II etter at Amyntas III døde i 370 f.Kr. Deretter for den andre sønnen til Amyntas, Perdikkas III

Ifølge en redegjørelse bar han tittelen «konge av Makedonia». Hans bakgrunn, identiteten til hans foreldre, er vanskelig bestemte. En redegjørelse av Diodorus Siculus hevdet at han var en sønn av Amyntas III, men det virker usannsynlig. Andre kilder slo fast at han ikke tilhørte argeadedynastiet, noe som virker mer sannsynlig.

## Liv og intriger
Det er kjent at han i tiden rundt 375–373 f.Kr. ble sendt av Amyntas III som sendebud til Athen. Ptolemaios var gift med Eurynoe, en datter av Amyntas III, men han innledet også et intimt forhold til kongens hustru, Eurydike, og sammen smidde de en konspirasjon mot kongen. Eurynoe fant ut av konspirasjonen og advarte sin far. Da Amyntas III døde av naturlige årsaker i 370 f.Kr. ble han etterfulgt av sin eldste sønn Aleksander II. Ptolemaios' ambisjon synes å være å rydde Aleksander II av vegen for selv ta tronen, men ble forhindret av hærføreren Pelopidas fra Theben. Til tross for en avtale med Pelopidas myrdet han Aleksander i 368 f.Kr. og tok kontroll over tronen. Mordet førte til oppstandelser og Pelopidas ble tilkalt for å gjenopprette freden. Som en del av fredsavtalen skulle Ptolemaios kun være regent for den neste sønnen, Perdikkas III mens den yngste sønnen, Filip ble tatt med til Theben som gissel og garanti.

Det har blitt hevdet at senere giftet Eurydike seg med Ptolemaios. Om dette ekteskapet faktisk skjedde, ettersom det er vanskelig å forstå at Eurydike giftet seg frivillig med sin sønns morder, men i tilfelle er det mulig at hun gjorde det for sikre etterfølgelsen til sine gjenværende sønner. Skjebnen til datteren Eurynoe er også uklart.

Samtidig dukket det opp et nytt navn som gjorde krav på den makedonske tronen: en viss Pausanias, en makedoner med uklar bakgrunn, bortsett fra at hans navn kan tyde på forbindelse med Pausanias av Makedonia, en tidligere konge av en antatt sidegren til argeadedynastiet. Pausanias var svært populær og det var flere i Makedonia som støttet hans sak. Eurydike ba da den athenske generalen Ifikrates (Amyntas' adopterte sønn i henhold til en tidligere allianse) om å beskytte tronen til hennes to sønner. Ifikrates fordrev Pausanias som da forsvant ut av historien. Det er intet som tyder på at Ptolemaios hadde noen rolle eller interesse i Pausanias' sak.

I 365 f.Kr. tok Perdikkas III hevn over mordet på sin bror ved å drepe Ptolemaios og ta kontrollen over Makedonias trone. Hans eneherredømme varte ikke lenge, og døde i et slag i 359 f.Kr. Det åpnet for at Filip II kunne bli konge.

## Referanser


## Litteratur
* Aeskines: *Mot Ktesiphon*, 2, 27 
* Diodorus Siculus, 15, 71, 15, 77
Kabelgata (Oslo)

**Kabelgata** (1–55, 2–40B) er ei gate på Økern i bydel Bjerke, regulert til offentlig vei i 2009. Navnet kommer fra Standard Telefon og Kabelfabrik (STK) som lå i området. I 2022 ble Tårngata innlemmet i Kabelgata som et nytt østre løp. Adressenummerering av høyresidens oddetall som tidligere stoppet på 39 løper nå til 55.

Området ble begynt utviklet i 1916 og veien til fabrikken gikk gjennom porten i hovedinngangen. Gata er siden lagt om sør for portbygget, og fortsetter der den ble bygget, som en nerve mellom fabrikkbygningene til STK.

Gatenavnet ble endret fra Kabelgaten til Kabelgata i 2017.

## Bygninger og institusjoner
Fabrikkbygningene er revet og arbeiderboligene er delvis bygget om og delvis revet. Området huser i dag Oslos største videregående skole, Kuben yrkesarena med Kuben videregående skole og Fagskolen Oslo, samt en rekke store og små virksomheter som en del av Økern næringspark. Flere av virksomhetene i byggrekken på Kabelgatens østside har gjennomgående lokaler med tilgang tidligere Tårngata, nå Kabelgatas østre løp.

## Referanser




## Litteratur
* 

## Eksterne lenker
* 

## Galleri


Fil:Kabelgata, Oslo 2015.jpg|Kabelgata sett fra gateplan mot vest.
Fil:2017-04 Kabel og Tårn.jpg|Eplehagen i krysset mellom Kabelgata og Tårngata (2017)
Fil:2020-08 Tårnet fra Kabelgata.jpg|Kabeltårnet og skorsteinen til nedlagte Standard Telefon og Kabelfabrik
Fil:2020-08_Kabelgt_32-40.jpg|Skilt i Kabelgata med henvisning til gatenummer 32–40
Amyntas IV av Makedonia

**Amyntas IV** (gresk: Ἀμύντας Δ`) var en titulær (i navnet) konge av Makedonia i 359 f.Kr. og var et medlem av argeadedynastiet.

## Liv
Amyntas var en sønn av kong Perdikkas III av Makedonia, født en gang rundt 365 f.Kr. Ved sin fars død i 359 f.Kr. ble han utropt som konge, men var samtidig kun et barn. Filip II ble hans lærer og regent, og den egentlige kongen. Det samme året som Filip II erklærte seg selv som konge av Makedonia, eksproprierte han sin unge nevø.

Amyntas ble ikke bedømt som farlig nok til å være en trussel mot Filip. Faktisk ga Filip ham sin datter Kynane i ekteskap. Derimot da Filip II døde i 336 f.Kr. og hans sønn Aleksander III den store ble konge, like viljesterk som faren Filip, ville han ikke ha noe spørsmål om arverekkefølgen og fikk Amyntas øyeblikkelig henrettet.

Amyntas fikk en datter, Eurydike II av Makedonia, ble siden giftet bort til en fetter, Filip III Arrhidaios, en psykisk utviklingshemmet halvbror av Aleksander den store.

## Referanser


## Litteratur
* Diodorus Siculus, 16, 2.
* Junianus Justinus, 7, 5.; 12, 6.
* *Inscriptiones Graecae* VII 3055 og 4250
De Geerdalen

**De Geerdalen** er en 11 km lang dal i Nordenskiöld Land på Spitsbergen, Svalbard. Den går fra Kreklingpasset i sør til strandflata ved Elveneset i Sassenfjorden i nord. Gjennom dalen renner De Geerelva. Ved nordenden av dalen ligger Hyperittfossen, et av Svalbards høyeste fossefall.

Elva har navn etter den svenske geologen og Spitsbergenforskeren Gerard Jacob De Geer, professor ved Stockholms Högskola.

## Referanser
Ein kveld med Ni liv

***Ein kveld med Ni liv*** er et livealbum/DVD med Ni Liv, utgitt den 18. mars 2013. Albumet er innspilt på konsertlåven Skogen Gård i Bø.

## Sporliste

# «Tjønnimellom»
# «Gamlevegen heim»
# «Hallingspark»
# «Gruble i kor»
# «Armen tett rondt jenta mi»
# «Fem på ni»
# «Hr. General»
# «Hard som jønn»
# «Inga hylle»
# «Hytta»
# «Ikkje spør»
# «Må bare må»
# «Late Jon»
# «Bø te lønne»
# «Det beste»
# «Marianne»
# «Det var den gong»
# «Merkeband»
Diego López Rodríguez

**Diego López Rodríguez** (født 1981) er en spansk tidligere fotballspiller.

Han er kanskje mest kjent for sin tid hos  hvor han spilte over 150 kamper mellom 2007 og 2012. Etter det dro han til  hvor han spilte en halv sesong før han den 30. januar 2013 dro til  som erstatter for Casillas som hadde brukket hånden. Han ble hentet til AC Milan i august 2014.

Den 23. mai 2017 skrev han under for en permanent overgang til Espanyol fra AC Milan. Han skrev under på en kontrakt til 30. juni 2020.

## Referanser


## Eksterne lenker
*
De Geerelva

**De Geerelva** er ei elv på Spitsbergen på Svalbard. Den renner gjennom De Geerdalen i Nordenskiöld Land. Elva er rundt 15 kilometer lang. Den starter ved brefronten på Arctowskibreen og renner mot nord ned De Geerdalen. Elva munner ut ved Elveneset i Sassenfjorden, like øst for Diabasodden. Et par kilometer før munningen danner elva Hyperittfossen, et av Svalbards høyeste fossefall.

Elva har navn etter den svenske geologen og Spitsbergenforskeren Gerard Jacob De Geer, professor ved Stockholms Högskola.

## Referanser
Nacho Fernández

**José Ignacio Fernández Iglesias**, best kjent som **Nacho** (født 1990) er en spansk fotballspiller som spiller for den saudiarabiske klubben Al Qadsiah FC.

## Landslaget
Han ble tatt ut i s tropp til VM i fotball 2018 i Russland.

Den 15. juni 2018 scoret han sitt første landslagsmål for  mot .

Han ble tatt ut i s EM-tropp til EM i fotball 2024.

## Meritter
;Real Madrid
* UEFA Champions League (3): 2013/2014, 2015/2016, 2023/2024
* UEFA Super Cup (2): 2016, 2017
* VM i fotball for klubblag (1): 2014
* Copa del Rey (1): 2013/2014
* Supercopa de España (1): 2012

;Spania U-21
* Europamesterskapet i fotball for U-21 (1): 2013

## Referanser


## Eksterne lenker
*
Álvaro Morata

**Álvaro Borja Morata Martin** (født 1992) er en spansk fotballspiller som spiller for den italienske klubben Como 1907 på lån fra AC Milan.

Den 10. desember 2015 skrev han under en ny kontrakt med Juventus til 30. juni 2020.

Han ble klar for Real Madrid fra 1. juli 2016 etter å ha spilt for den italienske klubben  fra 2014.

Den 19. juli 2017 ble Real Madrid og  enige om en overgangssum for Morata. I hans første kamp i Premier League scoret han ett mål og ga en målgivende pasning.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
;Real Madrid
* Primera División (1): 2011/2012
* Copa del Rey (2): 2010/2011, 2013/2014
* UEFA Champions League (1): 2013/2014
* UEFA Super Cup (1): 2016

;Juventus
* Serie A (2): 2014/2015, 2015/2016
* Coppa Italia (2): 2014/2015, 2015/2016
* Supercoppa Italiana (1): 2015

;Spania U-21
* Europamesterskapet i fotball for U-21 (1): 2013

## Referanser


## Eksterne lenker
*
Jesús Fernández Collado

**Jesús Fernández Collado** (født 1988) er en spansk fotballspiller som spiller for den spanske klubben Granada CF.

## Eksterne lenker
*
Oppenheimer

**Oppenheimer** kan referere til følgende personer:
* Alan Oppenheimer (født 1930), amerikansk skuespiller
* Frank (Frideman) Oppenheimer (1912–1985), amerikansk partikkelfysiker
* Franz Oppenheimer (1864–1943), tysk sosiolog og politisk økonom
* Joseph (Ben Issachar Süßkind) «Süß» Oppenheimer (1698/9–1738), tysk økonom
* Maximillian Oppenheimer, *nimimerkki: «[[Max Ophüls]]»* (1902–1957), tysk filmregissør
** Marcel Ophüls (født 1927), tyskfødt amerikansk filmregissør
* Robert Oppenheimer (1904–1967), amerikansk fysiker
** Oppenheimer (film) Film om Oppenheimers arbeide under og efter Manhattan-prosjektet
* Stephen Oppenheimer (født 1947), britisk lege
Teltberget

**Teltberget** er et fjell i Nordenskiöld Land på Spitsbergen, Svalbard. Det har en høyde på 1 025 moh og ligger mellom Longyearbreen i nordøst, Dryadebreen i sørøst og Bjørndalen i vest, og rundt 9 kilometer sørvest for Longyearbyen.

Navnet kommer av formen på fjellet.

## Referanser
Fardalen (Svalbard)

**Fardalen** er en dal i Nordenskiöld Land på Spitsbergen på Svalbard. Den er rundt 10 kilometer lang og er en sidedal til Colesdalen. Den starter fra Lars Hiertafjellet og Bogerbreen i nord og går mot sørvest ned til Colesdalen. 

Navnet kommer av verbet «å fare», og betyr altså «ferdselsdalen». Om vinteren går den vanligste ruta fra Adventfjorden til Grønfjorden og Barentsburg gjennom dalen.

## Referanser
Hóvbreen

**Hóvbreen** er en 2,5 kilometer lang isbre i Haakon VII Land på Spitsbergen, Svalbard. Den ligger på vestsida av Liefdefjorden, ved fjellet Hesteskoen.

Hóvbreen har navn etter hoven på en hest, og fjellet Hesteskoen ligger rundt breen.

## Referanser
Route Adélie de Vitré

**Route Adélie de Vitré** er et fransk endagsritt i landeveissykling som arrangeres hvert år i mars/april. Rittet har blitt arrangert siden 1996, og erstattet Tour d'Armorique som forsvant i 1994. Rittet er av UCI klassifisert med 1.1 og er en del av UCI Europe Tour. 

## Vinnere

## Eksterne lenker
*
Gouwenaerbåen

**Gouwenaerbåen** er en 10 meter sandgrunne eller rev sørøst for Eggøya, på sørkysten av Jan Mayen. Den har fått sitt navn etter den nederlandske sjøfareren Jacob de Gouwenaer, som var skipssjef på *«den Orangienboom»* i 1614, da han var den første som hadde oppdaget øya (selv om han ble etterfulgt av en annen nederlandsk ekspedisjon, samt en fransk en samme år). Hans navn var opprinnelig knyttet til Rekvedbukta.

## Referanser
Szlakiem Grodów Piastowskich

**Szlakiem Grodów Piastowskich** er et polsk sykkelritt som har pågått siden 1966. Rittet er en del av Europatouren i landeveissykling. Rittet er av UCI rangert med 2.1.

## Vinnere

## Eksterne lenker
*
Ole Engeli

**Ole Engeli** (født 27. februar 1894, død 12. august 1973) var en norsk fagforeningsmann, redaktør og NKP-politiker. Av yrke var han snekker. 

Engeli vokste opp i fattige husmanskår i bygda Furnes. 

I 1919 sto han i spissen for den lokale Trearbeiderforeninga i en arbeidskonflikt på sykehusanlegget i Lillehammer. Der blokkerte foreninga med hell en murmester fra Drammen, som verken ville signere tariffavtale eller betale ut akkordoverskudd. Etter konflikten gikk murmesteren til sak mot Engeli for en avisartikkel han hadde skrevet, en artikkel murmesteren mente var til skade for «hans gode navn og rykte». Engeli ble idømt 50 kroner i bot. «En klassedom», fastslo stedets arbeideravis *[[Gudbrandsdalens Arbeiderblad|Gudbrandsdalens Social-Demokrat]]*.

Året etter satt Engeli som formann for Lillehammer Arbeiderparti, da partiavdelingen med 49 mot 8 stemmer besluttet å følge Komintern og slutte seg til de såkalte Moskvatesene.

Da den politiske splittelsen i Arbeiderpartiet i 1923 førte til etableringen av NKP ble Engeli en sentral mann for partiet i Hedmark og Oppland. 

Han satt som redaktør for avisen *[[Rød Front (avis)|Rød Front]]* som NKP dro i gang på Hamar i årene 1932 til 1934. 

Under krigen var han engasjert i illegalt arbeid og sabotasjevirksomhet, og ble arrestert i julen 1943.

Etter krigen hadde Engeli redaktørjobben i 1953, da NKP drev avisen *[[Arbeideren (Brumunddal)|Arbeideren]]* i Brumunddal. Han var også engasjert i Hedmark kooperative Distrikstsforening.

## Referanser
Aldose

En **aldose** er et monosakkarid med kun én aldehydgruppe (-CH=O) per molekyl. Karbohydrater bestående av flere aldosemolekyler har generelt kjemisk formel Cn(H2O)n (n≥3). Den strukturmessig enkleste aldose er glyceraldehyd med tre karbonatomer. En aldose skiller seg fra en ketose ved at den har en karbonylgruppe på enden av karbonkjeden istendenfor på midten.

## Eksempler på aldoser
*Triose: glyceraldehyde
*Heksose: glukose

## Litteratur

* 
* 
*
Eskerelva

**Eskerelva** er ei elv på Spitsbergen på Svalbard. Den renner gjennom Eskerdalen, og danner skillet mellom Nordenskiöld Land og Sabine Land. Elva er rundt 16 kilometer lang. Den har utspring på sørsida av Juvdalskampen og renner først mot sør, før den snur mot øst gjennom Brentskaret og endelig mot nordøst i Eskerdalen. Den største sideelva kommer fra Trehøgddalen. Ytterst i Eskerdalen danner elva danner elva Eskerfossen, før den munner ut i Sassenelva over en sedimentvifte gjennom mange elvegreiner. 

Eskerdalen har sitt navn etter esker, en forhøyning i terrenget dannet av løsmasser som har blitt med smeltevannet under en isbre.

## Referanser
Tour de France 1947

**Tour de France 1947** var den 34. utgaven av sykkelrittet Tour de France og den ble avholdt fra 25. juni til 20. juli 1947. Dette var første gang Tour de France ble arrangert siden før andre verdenskrig. 

## Gjennomføringen av rittet
Rittet besto av 21 etapper, og var første gang oppsettsmodellen som brukes i dag, ble fulgt. Total lengde var 4 640, og gjennomsnittsfarten var 31.412.

Rittet ble vunnet av franskmannen Jean Robic. Tittelforsvareren fra 1939, René Vietto, lendet sammenlagt fra andre til 18. etappe. På tempoetappen tok den italienske favoritten Pierre Brambilla over ledelsen, og mange trodde av Brambille ville vinne rittet sammenlagt. Men på den siste etappen, kom den ukjente franske rytteren, Jean Robic, med et overraskelsesangrep. Han klarte å holde unna, og vant rittet sammenlagt uten å ha kjørt en eneste dag i den gule ledertrøya. Han vant til slutt med en margin på 4 minutter til Édouard Fachleitner. Mannen på tredjeplass, Pierre Brambilla, vant også klatretrøya. Lagkonkurransen ble vunnet av det italienske laget. 

## Resultater
### Etapperesultater

### Etappe for etappe: ledertrøyene

### Sammenlagt

### Lagkonkurransen

### Klatretrøya

## Referanser



## Eksterne lenker
* BikeRaceInfo Tour de France 1947
* History Tour de France
Vendomdalen

**Vendomdalen** er en dal i Sabine Land på Spitsbergen, Svalbard. Den er 11 kilometer lang og er en sørlig sidedal til Sassendalen. Den strekker seg fra Skrinnfjellet (865 moh.) i sør, via en stor bue rundt Dalsnuten (621 moh), til Sassendalen i nord. Innløpet til Vendomdalen ligger i Sassen-Bünsow Land nasjonalpark. Gjennom dalen renner Vendomelva.

Navnet er en norsk oversettelse av det engelske «Turnback Valley». Munningen av denne dalen var det fjerneste punktet den franske utforskeren Charles Rabot nådde da han i 1892 forsøkte å nå østkysten via Sassendalen.

## Referanser
Elias Gabrielsen

**Elias Gabrielsen** (1888–1973) var en norsk fagforeningsmann, NKP-politiker og redaktør. 

Han begynte som sjømann, og tilbrakte tolv år til sjøs. Fra 1916 jobbet han som margarinfabrikkarbeider i Stavanger. 

Gabrielsen ble snart valgt til formann i Arbeidsmandsforbundets styre lokalt, og hadde dette vervet fra 1917 til 1921. Deretter satt han i Norsk Nærings- og Nytelsesmiddelarbeiderforbunds stedlige styre fra 1922 til 1925. 

Han var medlem av Arbeiderpartiet fra 1916, og ved den politiske splittelsen i partiet i 1923 fulgte han NKP. Der ble han landsstyremedlem fra 1923 og sentralstyremedlem fra 1925. I 1923 satt han også som formann i fylkespartiet i Rogaland, og i 1926 som sekretær i Stavanger krets av NKP. Han var stortingskandidat for NKP i 1924, 1927 og 1930.

I 1926–27 satt Gabrielsen som redaktør i den lokale NKP-avisen *[[Rogalands Arbeiderblad]]*.

Under krigen ble han i 1943 arrestert. Han ble sendt til Sachsenhausen, men overlevde konsentrasjonsleiroppholdet. 

## Referanser
Perdikkas III av Makedonia

**Perdikkas III** (gresk: Περδίκκας Γ) var konge av Makedonia fra 368 til 359 f.Kr. ved å etterfølge sin bror Aleksander II

Han var nest eldste sønn av Amyntas III og Eurydike. Han var umyndig da broren Aleksander II ble drept av Ptolemaios fra Aloros, gift med hans søster, og som da styrte som regent, noe han fortsatte med under Perdikkas. En Pausanias, av uklart opphav gjorde krav på tronen, og kongehuset i Makedonia sendte da bud om hjelp fra Athen. Generalen Ifikrates kom og fordrev Pausanias som da forsvant ut av historien. Etter tre år, i 365 f.Kr., tok Perdikkas hevn over drapet på broren og drepte svogeren, og tok således tronen alene.

Om styret til Perdikkas er det lite informasjon. Han var en tid i tvist med Athen om den nordgreske byen Amfipolis. Han forsøkte også å omgi seg med diktere i sitt hoff. Blant annet var Euphraios av Oreos, en elev av Platon, hos ham. Det ble hevdet at han fikk en sentral plass som den unge kongens rådgiver. Han hadde også den ærverdige posisjon som *theorodokos* ved de panhellenske lekene i Epidauros en gang rundt 365 f.Kr.

Da han yppet seg mot den illyriske kongen Bardylis og forsøkte utvide kongedømmet nordøstover gikk det katastrofalt. Hans militære ekspedisjon endte med at han ble drept i en trefning. Hans unge sønn Amyntas IV var da tre år gammel, og det ble Perdikkas' yngre bror Filip II som ble utstedt til å være den unge kongens verge og regent. Filip II grep tronen selv etter kort tid.

## Referanser


## Litteratur
* Aiskines, 2, 28 - 33.
* Athenaios, 11, 116; 11, 119.
* Diodorus Siculus, 15, 77; 16, 2.
* Junianus Justinus, 7, 4 - 5.

## Eksterne lenker
* Bunbury, Edward Herbert (1870): «Perdiccas III» i: William Smith (red.): *Dictionary of Greek and Roman Biography and Mythology*. C. Little and J. Brown, Boston, bind 3, s. 187
Hugo Houle

**Hugo Houle** (født 27. september 1990 i Sainte Perpétue) er en canadisk landeveissyklist. Han ble profesjonell rytter i 2011, da for SpiderTech-C10.

## Meritter

;2009
: Nasjonal U23-Mester Gateritt
;2011
: Nasjonal U23-Mester Landevei
: Nasjonal U23-Mester Tempo
;2012
:Sammenlagt, Tour de Québec 
::3. etappe
;2015
: Nasjonal mester i temporitt
:Panamerikanske leker, temporitt
;2021
: Nasjonal mester i temporitt
;2022
:16. etappe, Tour de France

## Referanser


## Eksterne lenker
* 
*
Operasjon Lam Son 719

**Operasjon Lam Son 719** (vietnamesisk: *Chiến dịch Lam Sơn 719* eller *Chiến dịch đường 9 – Nam Lào*) var en begrenset militær innmarsj under Vietnamkrigen i det sørøstlige Laos av sørvietnamesiske styrker mellom 8. februar og 25. mars 1971. USA støtte innmarsjen ved å gi logistikk-støtte, luftstøtte og artilleristøtte, men bakkestyrkene hadde lovforbud mot å gå inn på laotisk område.

Formålet med innmarsjen var å forhindre fremtidige offensiver fra Nord-Vietnams hær i Sør-Vietnam ved å kutte forsyningslinjene som gikk gjennom det omfattede nettverket av veier og stier, kalt Ho Chi Minh-stien.

Ved å iverksette et slik angrep med de veletablerte nordvietnamesiske forsyningslinjene håpet den amerikanske og den sørvietnamesiske overkommandoene å løse flere presserende forhold. En hurtig seier i Laos ville styrke moralen og selvtilliten i Sør-Vietnams hær, og var god etter de vellykkede aksjonene i Kambodsja året før. Det ville også vise at sørvietnameserne var i stand til å forsvare sitt eget land i lys av den pågående tilbaketrekkingen av de amerikanske styrkene fra Vietnam. Operasjonen ble derfor en prøve på hvor vellykket politikken med å overføre ansvaret fra bakkekampene fra amerikanske styrker til sørvietnamesiske og deres evne til å operere alene.

Operasjonen ble imidlertid mislykket av flere grunner. Svak planlegging, manglende politisk og militær evne, både fra Sør-Vietnams og USAs side, til å handle i forhold til de militære realiteter, og svak gjennomføring, kombinert med en besluttsom motstand fra en dyktig fiende. Operasjonen ble derfor katastrofal for Sør-Vietnam, da de også mistet noen av sine beste enheter i kampene.

Et annet resultat av operasjonen var at politbyrået i det vietnamesiske kommunistparti bestemte å iverksette en større offensiv i sør tidlig i 1972, noe som ble til påskeoffensiven det følgende året.

## Referanser


## Litteratur
* Generalløytnant Phillip Davidson: *Vietnam At War: 1946–1975*. Novato CA: Presidio Press, 1987.
*
* Emerson, Gloria: «Copters Return from Laos with the Dead» *[[The New York Times]]*, 3. mars 1971
*
*
* Emerson, Gloria: «Spirit of Saigon's Army Shaken in Laos», *The New York Times*, 28. mars 1971
*
*
*

## Eksterne lenker
* «The Effects of Vietnamization on the Republic of Vietnam's Armed Forces, 1969–1972»  av John Rincon
* Lam Son 719 - JAN-MARCH 1971, Newsweek 15. mars 1971
* Statistikk fra Vietnamkrigen
Hoepstockbukta

**Hoepstockbukta** er en liten vik på vestkysten av øya Jan Mayen. Viken har fått sitt navn etter Mathijs Jansz. Hoepstock, en hvalfanger fra Rotterdam som var den første som benyttet viken i 1616. Viken er inntegnet på kartet over Jan Mayen som Joan Blaeu tegnet i 1662.

## Referanser




## Kilder
*
Hoybergodden

**Hoybergodden** er det vestligste punktet på vulkanøya Jan Mayen. Odden er dermed også Kongeriket Norges vestligste punkt.

## Referanser
Skutercross

**Snøskutercross**, eller bare **skutercross** (), er en konkurranseform for snøskutere. Skutercross kjøres i flere internasjonale mesterskap som VM, EM og nordisk mesterskap. I tillegg er det mange nasjonale mesterskap, blant annet i Norden og Nord-Amerika.

## Se også
* Verdensmesterskapet i skutercross

## Eksterne lenker
*
Maria Muschbukta

**Maria Muschbukta** er en åpen bukt/vik mellom Fulgeberget og Kvalrossen, på vestkysten av øya Jan Mayen. Bukten er oppkalt etter Maria Musch, enken etter handelsmannen og skipseier Jan Jacobsz. Musch. Hun var medlem av *Kleine Noordse Compagnie*, som sendte skipet «Mary-Mus» fra Rotterdam til Jan Mayen i 1616. Skipet var det første skip som benyttet bukten for å jakte Grønlandshval. Navnet er vist på Joan Blaeus kart over øya fra 1662. 

## Referanser




## Kilder
*
Tour de France 1948

**Tour de France 1948** var den 35. utgaven av sykkelrittet Tour de France og den ble avholdt fra 30. juni til 25. juli 1948.

## Gjennomføringen av rittet
Rittet ble vunnet av italieneres Gino Bartali, som også vant klatretrøya. Han vant i tillegg 7 etappeseiere, som totalt ga han en margin på over 26 minutter til Briek Schotte på andreplass og over 28 minutter til Guy Lapébie på tredjeplass. Det italienske laget hadde ikke kjørt Touren på over 10 år. Lagkonkurransen ble vunnet av Belgia. 

## Resultater
### Etapperesultater

### Etappe for etappe: ledertrøyene

### Sammenlagt

### Klatretrøya

### Lagkonkurransen

## Referanser



## Eksterne lenker
* RittInfo Tour de France 1947
* Historie Tour de France
Leif Brønn

**Leif Brønn** (1918–1976) var en norsk motstandsmann i Kompani Linge og offiser. Han er kjent for sin innsats under andre verdenskrig.

## Biografi
Brønn var fra Nordli i Nord-Trøndelag. Før andre verdenskrig studerte han medisin.

Under krigen tok Brønn seg til Sverige og videre til Storbritannia. Han ble med i Norwegian Independent Company No. 1, senere kjent som Kompani Linge, og deltok i flere aksjoner i det okkuperte Norge.

Han var med i Lofotraidet i mars 1941. I 1942 deltok han i Operasjon Tårnfalk. Sammen med Per Getz og Thorleif Grong ble han i september 1942 satt over til Norge av Shetlandsgjengen for å sabotere gruvene til Fosdalens Bergverk i Malm, der det ble tatt ut jernmalm. Anlegget ble sprengt 5. oktober. Ved andre aksjoner ble han sluppet i fallskjerm over bestemmelsesstedet. I oktober og november 1943 deltok han sabotasjeaksjoner mot Thamshavnbanen. Fra oktober 1944 var han med som radiooperatør i underoperasjonen Lamplight, en del av den større Operasjon Sunshine.

Etter verdenskrigen fortsatte Brønn med en militær karriere og endte som oberstløytnant. Han tjenestegjorde blant annet i Tysklandsbrigaden.

Brønn ble dekorert med St. Olavsmedaljen med to ekegrener.

## Referanser


## Eksterne lenker
*
Prinsessen som ingen kunne målbinde

***Prinsessen som ingen kunne målbinde*** er et norsk folkeeventyr som først ble utgitt under tittelen "Spurningen" i Peter Chr. Asbjørnsen og Jørgen Moes første utgave av *[[Norske Folkeeventyr]]* fra 1843, men ble senere også trykket opp i andre utgaver.

## Handling
Eventyret forteller om en prinsesse som er «så vrien og vrang i ord», og en konge som lover henne bort til den som kan målbinde henne. Etter hvert blir kongsgården så nedrent av folk som vil prøve seg at de får beskjed om at hvis de mislykkes, så skal de få svidd ørene med et svijern han har liggende i en glohaug. Askeladden og de to storebrødrene drar avsted for å prøve lykken. Underveis samler Askeladden opp to bukkehorn, en utgått skosåle og annet skrot – mener de eldre brødrene, iallfall.

Vel fremme mister de eldre brødrene munn og mæle straks prinsessen viser til glohaugen. Lillebrorens evner som ordsmed, sammen med samlingen av gjenstander han skaffet underveis, gjør imidlertid at han klarer å målbinde prinsessen. Dermed vinner Askeladden både kongsdatteren og halve kongeriket.

## Se også
* Prinsessen som ingen kunne målbinde (film), norsk kortfilm fra 1932
* Kjekt å ha

## Referanser


## Eksterne lenker
*
* «Prinsessen som ingen kunde målbinde». Nedlastbar tekst hos Wikisource
Rooberg

**Rooberg** (norsk: *Rødfjellet*, tidligere også kalt **Rothen-Hügel**) er en 50 meter høy ås ved Sjuhollendarbukta, en bukt på nordvestkysten av øya Jan Mayen. Åsen er ofte nevnt av hollendere som overvintret på Jan Mayen i 1633-34. 

## Referanser
Strikkefasthet

**Strikkefastheten** er antallet masker og rader  som blir 10 cm høyt og 10 cm bredt når man strikker. Strikkefasthet er et mål som gjør det enklere å få riktig størrelse på resultatet hvis man følger en strikkeoppskrift eller lager strikkemønstre selv. Når man skal begynne på et nytt strikkearbeid bør strikkefastheten først sjekkes ved å lage en prøvelapp med de pinner og garn som angis i strikkeoppskriften. De fleste oppskrifter oppgir ønsket strikkefasthet for å få riktig størrelse på et strikkeplagg. 

Et garns strikkefasthet er som regel oppgitt på garnbanderolen sammen med anbefalt pinnenummer. Anbefalt fordi strikkefastheten varierer fra person til person. Hvis det for eksempel står 26 masker x 30 rader på pinne nummer 3 måler 26 masker i bredden 10 cm og 30 rader i høyden 10 cm på resultatet. Passer ikke prøvelappen med den oppgitte strikkefastheten må man forsøke med et halvt eller helt nummer tykkere eller tynnere pinner. En annen mulighet er å bytte garn for å få riktig strikkefasthet. Hvis en strikkeoppskrift krever 3-trådet garn er strikkefastheten viktig dersom en ønsker å bytte garntype, da det ikke er selvsagt at alle 3-trådete garn har identisk tykkelse. 

## Referanser


## Litteratur
* *Cappelens store håndarbeidsbok*, side 24. Cappelen, 1995. ISBN 82 02 14844 8. Digital utgave tilgjengelig for norske IP-adresser i Bokhylla hos Nasjonalbiblioteket. 
* Clausen, Kirsten og Franke, Ingeborg: *Strikket dukketøy: 160 lette strikkeopskrifter til dukketøy i 20 forskjellige modeller*, Steensballe, 1956, side 4. Digital utgave tilgjengelig for norske IP-adresser i Bokhylla hos Nasjonalbiblioteket. 
* Kolstad, Lise og Takle, Tone: *Norsk strikkebok*, Cappelen, 1990, side 8. ISBN 8202123585. digital utgave tilgjengelig for norske IP-adresser i Bokhylla hos Nasjonalbiblioteket.

## Eksterne lenker
* Hvorfor er hekle- og strikkefastheten din så viktig?
Kapp Muyen

**Kapp Muyen** er et nes kun 107 meter vest for Beerenberg på Jan Mayen. Neset har fått sitt navn fra den nederlandske hvalfangerkapteinen på «Neptunes» Willem Cornelisz. van Muyden, som var blant de første som fanget hvaler ved Jan Mayen. 

## Referanser
Alfred Skar

**Alfred Richard Otelius Skar** (1896–1969) var en norsk pressemann, redaktør og politiker, hjemmehørende i NKP og AP.

Han jobbet som fisker, gårdbruker og anleggsarbeider, men ble tidlig engasjert i arbeiderpressen. I 1918 ble han redaktør for *Folkets Frihet* og i 1919 av *[[Folkeviljen]]* i Harstad. I 1922 ble han så konstituert redaktør i *[[Nordlands Framtid]]*. Året etter ble han formann i Nordland fylkes Arbeiderparti.

Ved den politiske splittelsen i Arbeiderpartiet dette året fulgte han NKP. Han ble formann i Nordland NKP, og hadde dette vervet fra 1924 til 1926. Han satt som medlem av partiets landsstyre fra 1923 og  i sentralstyret fra 1925. Skar sto som stortingskandidat på partiets lister både i 1927 og 1930, henholdsvis som førstekandidat for Nordland og andrekandidat for Akershus.

I to perioder satt han som redaktør for partiets avis i Svolvær, *[[Friheten (Nordland)|Friheten]]*. Han ledet avisen i årene 1923 - 1927 og i 1928.

I 1928 meldte han seg ut av NKP og inn i AP, men fant snart veien tilbake til kommunistpartiet. Han arbeidet så i partiets forlag fram til 1933. Senere ble han igjen AP-medlem.

Under krigen var Skar aktiv i motstandsarbeidet, og arbeidet i den illegale avisen *[[Tidsskriftet Fri Fagbevegelse|Fri Fagbevegelse]]*. Fra høsten 1943 var han en tid redaktør for avisen, etter at den forrige redaktøren måtte flykte fra landet.

Etter krigen arbeidet Skar som redaktør ved LOs presse- og informasjonskontor.

## Bibliografi
* *Fangstmenn på ishavet*, Tiden, Oslo 1935
* *Lofotkarer*, Tiden, Oslo 1936
* *Gard skal det bli : roman*, Tiden, Oslo 1938
* *Arbeidernes ungdomsfylking under okkupasjonen 1940-1945*, DNAs forlag, Oslo 1946 
* *Den sosialistiske ungdomsbevegelse i Norge*, Arbeidernes Ungdomsfylking, Oslo 1947
* *Fagorganisasjonen under okkupasjonen*, Arbeidernes faglige landsorganisasjon i Norge, Tiden, Oslo 1949 
* *Norsk Lokomotivmannsforbund gjennom 60 år*, NLF, Oslo 1953
* *Fagbevegelsen - en av demokratiets hjørnesteiner*, Arbeidernes opplysningsforbund, Oslo 1957
* *Norsk fagbevegelse : dens oppbygging og virkemåte*, LO, Oslo 1963
* *Bank nevan og ta deg ei skrå*, novellesamling, Tiden, Oslo 1966

## Referanser
Garn (tekstil)

**Garn** er fibrer som er spunnet sammen. Garn kan også kalles tråd. Opprinnelig var tråd et garn som bestod av enkeltgarn som var tvunnet sammen. Garn kan være stapelgarn eller filamentgarn. Filamentgarn består av endeløse fibrer. Fibrene i stapelgarn har alltid begrenset lengde. Bomull og ull gir alltid stapelgarn. Oppkuttede filamenter av kunstfiber gir også stapelgarn. 

Garn vikles opp på spoler eller på glatte spindler. Etter spinning kan flere garn tvinnes sammen til et tykkere garn som kan bestå av 2 eller flere enkeltgarn. Ferdig garn blir ofte viklet opp på en garnvinde (hespetre) slik at det danner en ringformet bunt som kalles en hespe(l). Fiberkvaliteten bestemmer garnets egenskaper og effekt. 

Et garn beskrives både ved fiberinnhold og ved garnnummer (eller finhet). Tvinningsgraden oppgir antallet tvinninger per lengdeenhet. Garnets styrke er den kraft som skal til for å slite av garnet og oppgis som bruddlengde. Bruddlengde er den lengden av garnet som fritt ophengt ville ha utøvd den kraften som må til for å bryte garnet. 

## Referanser
Gvarv stasjon

**Gvarv stasjon** er en jernbanestasjon langs Sørlandsbanen i Sauherad i Midt-Telemark kommune. Den ble opprettet 1922 og ble fjernstyrt i 1968 og ubemannet i 1982. Gvarv var ifølge Banedata uten persontrafikk en periode i 1990–1991 og har vært det siden 2002.

Stasjonsbygningen ble tegnet av Gudmund Hoel og Jens Flor, og øst for den står et godshus (ark. Arvid Sundby) og en garasje som begge er oppført senere.

## Galleri


File:Gvarv stasjon.jpg|Gvarv stasjon, mars 2024



## Referanser


## Litteratur
* 
* 

## Eksterne lenker
Sjuhollendarbukta

**Sjuhollendarbukta** er en vik på vestkysten av øya Jan Mayen nordøst for Titeltbukta. Østerrikeren Emil von Wohlgemuth (1886), som kartlag Jan Mayen, ga bukten navnet *7 Holländer Bucht*, feilaktig trodde han at det var stedet for overvintringen av syv hollandske hvalfangere i 1633–1634. 

## Referanser
Woodys verden – en hyllest til Woody Guthrie 100 år

***Woodys verden &ndash; en hyllest til Woody Guthrie 100 år*** er et musikkalbum med Onkel Tuka, utgitt i 2012. Albumet inneholder låter fra Woody Guthrie oversatt til norsk av Håkon Ohlgren og Jan Erik Vold. Albumet inneholder gjesteartister som Omar Østli, Henning Kvitnes, Kåre Virud og Martin Hagfors.

## Sporliste
# «Jeg hakke noe hjem»
# «Jeg ble født» (med Line Horntvedt og Bjørn Holm)
# «Fred fred fred» (med Henning Kvitnes)
# «Det her er ditt land»
# «Ikke drep min kone og min sønn» (med Paal Flaata)
# «Fredrikshald blues
# «Lang tur ned»
# «Sang til Woody» (med Kåre Virud)
# «Stenhogger-John»
# «En tone langt nedi en vei» (med Ronald Prang)
# «Hvem skal sko mine føtter» (med Hege Brynhildsen)
# «Østfoldjente»
# «Ha det, kjekt å ha kjent deg» (med Martin Hagfors)
Skorstøl holdeplass

**Skorstøl holdeplass** ble opprinnelig opprettet 1935 som kryssingsspor langs Sørlandsbanen i Gjerstad. 1937 ble det østlige sporet utstyrt med en holdeplass. Siden 1975 har den status som fjernstyrt kryssingsspor igjen.

## Litteratur
* 
* 

## Eksterne lenker
Nakksjø stasjon

**Nakksjø stasjon** er en jernbanestasjon langs Sørlandsbanen i Drangedal. Den ble opprettet 1927 og var bemannet til 1969 da den ble fjernstyrt. Persontrafikken ved stasjonen ble nedlagt i 2000.

En stasjonsbygning fra 1928 (tegnet ved NSB Arkitektkontor) er revet. Tilbake står et reléhus (ark. Arvid Sundby) fra 1966 som også hadde venterom. En tidligere stasjonsmesterbolig (ark. Gudmund Hoel og Bjarne Friis Baastad) er solgt.

## Galleri

Nakksjø spor.jpg|Nakksjø stasjonsområde, april 2025
Stasjonsmesterboligen.jpg|Stasjonsmesterboligen på Nakksjø
Naksjo-1.jpg|Relehus på Nakksjø


## Litteratur
* 
* 

## Eksterne lenker
Jens Kobro Daae

**Jens Kobro Daae** (født 22. april 1811 i Fana, død 11. januar 1897) var en norsk prest. Han tok teologisk eksamen 1837, og ble kapellan hos faren i Fana samme år. Faren var den velstående presten Iver Munthe Daae (f. 1771) som var sogneprest i Lindås og senere i Fana. Moren var Edvardine Magdalene Fritzner (1781-1864). Halvbroren Ludvig Daae (1795-1865) var gift med Helene Fritzner (1790-1850), morens søster.

Den eldre broren Claus Daae var stiftsprost i Bergen og politiker. Jens Kobro Daae ble sogneprest i Haram på nyåret 1853, der var han også ordfører. Han flyttet til Bø i Telemark 1866 og gikk av i 1878. Han var gift med sitt søskenbarn Nicoline Friis Daae (f. 1820) datter av Christen Daae (sogneprest i Lindås), hans svoger var Ludvig Kristensen Daa. Johan Christopher Haar Daae var en annen av hans onkler.

Sønnen Anders Daae (1852-1924) var lege i Chicago, der fungerte han også som Aftenpostens korrespondent. Datteren Edvardine Magdalene Margrethe Daae (1841–1921) var gift med professor Frederik Wilhelm Bugge.

## Referanser
Selåsvatn stasjon

**Selåsvatn stasjon** ligger langs Sørlandsbanen i Åmli i Aust-Agder. Den ble åpnet 1935 da jernbanestrekningen mellom Neslandsvatn og Nelaug ble tatt i bruk. I 1967 ble den nedgradert til stoppested, i 1970 fikk den status som fjernstyrt stasjon, og i 1988 ble persontrafikken nedlagt.

Stasjonsbygningen ble tegnet av Gudmund Hoel og Bjarne Friis Baastad. Den var av samme type som ved Vatnestrøm og Helldalsmo. Bygningen ble revet i 1987.

## Litteratur
* 
* 

## Eksterne lenker
Helldalsmo stasjon

**Helldalsmo stasjon** ligger langs Sørlandsbanen i Froland i Aust-Agder. Den ble åpnet 1938 da jernbanestrekningen mellom Nelaug og Grovane ble tatt i bruk. Stasjonen var bemannet til 1960, 1970 fikk den status som fjernstyrt stasjon og siden 1989 som fjernstyrt kryssingsspor.

Stasjonsbygningen ble tegnet av Gudmund Hoel og Bjarne Friis Baastad. Den var av samme type som ved Vatnestrøm og Selåsvatn. Bygningen ble revet rundt 1986.

## Litteratur
* 
* 

## Eksterne lenker
VM i freestyle 2013 – Skicross menn

**VM i freestyle 2013 - Skicross menn**

## Resultater
### 1/8 Finaler
1 1/8 Finale

2 1/8 Finale

3 1/8 Finale

4 1/8 Finale

5 1/8 Finale

6 1/8 Finale

7 1/8 Finale

8 1/8 Finale

### 1/4 Finaler
1 1/4 Finale

2 1/4 Finale

3 1/4 Finale

4 1/4 Finale

### 1/2 Finaler
1 1/2 Finale

2 1/2 Finale

### B-Finale

### FINALE
Gregorios III

**Gregorios III** (gresk Γρηγόριος Γ΄, borgerlig navn muligens *Melissenos*, også omtalt som *Gregorios Mammas*; født på Kreta; død 1459 i Roma) var som eneste biskop både økumenisk (ortodoks) og latinsk (katolsk) patriark av Konstantinopel.

Gregorios deltok som ortodoks utsending på konsilet i Firenze og var tilhenger av en gjenforening av den ortodokse og den katolske kirke. Han ble valgt til økumenisk patriark av Konstantinopel i 1443. Etter at unionsmotstanden i den ortodokse kirke hadde vokst i styrke, ble han i 1450 tvunget til å gå av.

Han gikk derpå til Roma, der han levde i eksil frem til sin død. Han ble godt mottatt av pave Nikolas V, som i 1454 utnevnte ham til latinsk titulærpatriark av Konstantinopel.
## Referanser
Jan Mayen LORAN-C-sender

**Jan Mayen LORAN-C-sender** var en LORAN-C-sendestasjon på øya Jan Mayen ved koordinatene .

Jan Mayen LORAN-C-senderen benyttet en 190-meter høy bardunmast. Denne masten ble bygget som er erstatning for en 190,5 meter høy mast som kollapset i en storm den 8. oktober 1980 på grunn av at det var for liten spenning i bardunkablene. Bardunkablene ble justert av personell fra United States Coast Guard som blandet sammen pund og kilogram.

Senderen stengte i 2016, og masta ble revet i 2017.

## Referanser


## Eksterne lenker
*
Dalane holdeplass

**Dalande holdeplass** ligger langs Sørlandsbanen i Kristiansand i Vest-Agder, den ble åpnet rundt 1939. 1951 ble holdeplassen nedlagt og omfunksjonert til togmeldestasjon. Dalane er utgangspunkt for Dalane–Suldallinjen.

## Eksterne lenker